वन विभाग के डीएफओ विश्वेश कुमार का कहना है कि घटना से केवल 24 घंटे पहले यानी 14 नवंबर की दोपहर 2.30 बजे के आसपास महाराजपुर के चरवाहे शिवकुमार यादव की गाय पर बाघिन ने हमला किया था. जिसके बाद शिवकुमार को आधी रात के आसपास यानी 15 नवंबर को जंगल में जाते देखा गया. विश्वेश कुमार ने आशंका जताई कि शिवकुमार ने गाय की लाश में जहर डाला होगा, जिसे खाने के बाद बाघिन की मौत हो गई. विश्वेश कुमार ने दावा किया था कि जहां बाघिन का शव मिला है, उससे 400 मीटर की दूरी पर मृत गाय मिली, जिसका शरीर संभवतः जहर के कारण काला पड़ गया था.